CELEX: 32005R1916
Language: ro
Date: 2005-11-24 00:00:00
Title: Regulamentul (CE) nr. 1916/2005 al Comisiei din 24 noiembrie 2005 de modificare a anexei II la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare

Anunţ juridic important

|

32005R1916

Jurnalul Oficial L 307 , 25/11/2005 p. 0010 - 0011

		20051124Regulamentul (CE) nr. 1916/2005 al Comisieidin 24 noiembrie 2005de modificare a anexei II la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentareCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare [1], în special articolul 13 a doua liniuță,întrucât:(1) Anexa II la Regulamentul (CEE) nr. 2092/91 permite folosirea vitaminelor de sinteză A, D și E pentru rumegătoare, pe parcursul unei perioade de tranziție care se încheie la 31 decembrie 2005.(2) Dat fiind faptul că se estimează că vor continua diferențele regionale existente între posibilitățile rumegătoarelor crescute ecologic de a obține necesarul de vitamine esențiale A, D și E din rațiile alimentare, din punct de vedere al climei și al resurselor de hrană disponibile, este necesar să se autorizeze utilizarea acestor vitamine de sinteză după data menționată.(3) Prin urmare, este necesar ca Regulamentul (CEE) nr. 2092/91 să se modifice în consecință.(4) Măsurile prevăzute de prezentul regulament sunt conforme cu avizul comitetului instituit prin articolul 14 din Regulamentul (CEE) nr. 2092/91,ADOPTĂ PREZENTUL REGULAMENT:Articolul 1Anexa II la Regulamentul (CEE) nr. 2092/91 se modifică în conformitate cu anexa la prezentul regulament.Articolul 2Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 24 noiembrie 2005.Pentru ComisieMariann Fischer BoelMembru al Comisiei[1] JO L 198, 22.7.1991, p. 1, regulament astfel cum a fost modificat ultima dată prin Regulamentul (CE) nr. 1567/2005 (JO L 252, 28.9.2005, p. 1).--------------------------------------------------20051124ANEXĂÎn partea D din anexa II la Regulamentul (CEE) nr. 2092/91, punctul 1.2 se înlocuiește cu următorul text:"1.2. Vitamine, provitamine și substanțe bine definite din punct de vedere chimic, cu efect similar. Sunt incluse în această categorie numai următoarele substanțe:Vitamine autorizate în temeiul Regulamentului (CE) nr. 1831/2003 al Parlamentului European și al Consiliului [*]:- vitamine derivate din materiile prime prezente în mod natural în furaje,- vitamine de sinteză identice cu vitaminele naturale pentru animale monogastrice,- cu autorizarea prealabilă a autorității competente din statul membru, vitamine de sinteză A, D și E, identice cu vitaminele naturale pentru rumegătoare.[*] JO L 268, 18.10.2003, p. 29."--------------------------------------------------